voertuie | coetzeeblog
Posted by coetzee2014 in SA, voertuie
Vra, Tina, 'n rukkie gelede. Wat was jou eerste kar. Hoe ek daardie bloedrooi Triumph 2000 (ongelukkig, kon ek nie 'n foto van 'n rooie kry nie) in die hande gekry of eerder die geld gekry het, om hom kontant te betaal, is nogal 'n storie.
Die jaar was 1969. My vriend, Abrie en ek, besluit om 'n KI kursus vir skape, by die Potchefstroom Landboukollege te gaan doen. Noem hy aan my, jong daar op Odendaalsrus, is daar 'n besigheid, wat baie goeie rente betaal, as jy by hulle geld belê. Hoeveel? 60% per maand. Dit klink mos baie goed. Sal ons maar daar om ry en gaan belê. Eenstemmig. Wie het al gehoor van 'n piramiede- of 'n Ponziskema, niemand.
Gaan ons daar aan, na ons 'n afspraak gemaak het. Vriendelike oompie. Doodgewone, voorstedelike huis. Ja, dit is die Swaziland Cattle Company. Verduidelik mooi hoe dit werk. Skryf ek omtrent my eerste tjek uit. Daar, was seker nie veel in my rekening, na die R1000 tjek nie. Tuisgekom, Niks vir my ouers gesê nie. Iewers, hoor my pa, van die besigheid. Daar begin die kole op my neerkom. Jy boer mos al 'n paar jaar, hoe de duiwel, dink jy, kan mens 60% per maand verdien? Nie eers per jaar nie. Saam, bankbestuurder toe. Stoffel, jy moet daardie tjek, onmiddelik stop. 'n Deeglike skropbering van Stoffel, oor die onbesonnenheid dan, oom, die mannetjie is nog jonk, laat hy nou maar sy kop goed stamp en R1000, sal hom nie die res van sy lewe skaad nie. Nie die einde van my pa se poging, om my geld, terug te kry nie. Vind uit van 'n hofbevel, dit is meer as die R1000. Gaan sien die Afdelingskommissaris in Bloemfontein. Solank, daar geen saak aanhangig gemaak is nie, kan ons niks doen nie. Die atmosfeer maar stram, tussen ons.
Die maande gaan verby, die sestig persent rente kom. My geldjie, in die bank, groei fluks. Heelwat, meer as 3x my R1000 en pal nog 'n klompie wat rente verdien. Vir R3200, koop ek toe vir my die bloedrooi Triumph 2000, oulike gesinsmotor, met meer as R1000 in die bank.
Swaziland Cattle Company, begin die pers se aandag trek en is op almal se lippe. Dit was 'n Donderdag, die polisie slaan toe. Vrydagoggend, is ek per toeval in die dorp en maak 'n draai by die bank. Kan ek Stoffel 'n oomblik sien, asseblief? Met die instap, word ek geskel. Wat ek nie, sal vergeet nie is: Dit is jou verdomde skuld, dat ek en my familie, die volgende maand, van pap en longe, sal moet leef. Nou, hoe so Stoffel? Ek het gesien jy hou aan geld maak en net drie dae gelede, het ek my maand se salaris by Swaziland Cattle Company belê. Jou bliksem! Ek was sprakeloos en die jongeling, het maar net sy mond gehou, sonder om sout, in die wonde, te smeer.
Daarna, was daar heelwat piramideskemas. Ek het ver weg gebly. Die geluksgodin, is mens, net een keer in jou lewe, so goedgesind. Dankie, oom Kleynhans vir my auto.
Nuwe Mense, Ou Karre
Posted by coetzee2014 in independencia, voertuie
Dit is nie net die Suid- Afrikaners wat ander weivelde soek nie. Uit Europa, is daar ook 'n toestroming van mense, na hierdie wêreld. Elke dag nuwe gesigte, hoofsaaklik Duitsers, maar ook ander van die Oos- Europese lande, in die supermark, by die vulstasie en gister, loop ek die oompie, raak, by die lokale koffie en koekwinkel. Lekker bymekaarkomplek, van die mense. Kom hy daaraan, met die snaakse, groen gevaartetjie, 'n gereelde gesig in die omgewing. Ja, baie van hulle bring, van hierdie snaakse voertuie en trekkers, hierheen. Munga's, Gurgels, Unimogs en en en.
Sommige, koop gou vir hulle van daardie ou oorlogsjeeps, wat nog redelik volop beskikbaar is, wel deesdae met ander enjins en ratkaste. Net 'n dak, geen deure nie, soos die Munga. Ons wil die son geniet, en die wind in ons hare. Alles goed en wel, tot hulle hul in die eerste tropiese donderstorm bevind, dan is die groot plesier op 'n end. So, het ou Martin, se Gurgel, nou sy plek gevind, is sy groot skuur, tussen sy versameling van baie Volkswagenprodukte,
Vra hom uit daarna. Auto Union, eintlik, die destydse DKW. Dink ek dadelik aan meneer de Lange, destyds, die standerd vyf onderwyser, wat een van daardie regte, DKW karretjies gehad het, maar hierdie een, is heeltemal anders, 'n Munga. Daardie vreeslike naam, beteken eintlik in Duits, Mehrzweck UNiversal Geländewagen mit Allradantrieb. Dit nou volgens Wikipedia, en die Engelse vertaling, lui as volg: "multi-purpose universal cross-country car with all-wheel drive". Volgens die oompie, wat, toe ek sy foto neem, tog versoek, dat ek hom nie op die internet moet plaas nie, is sy vaartuig, 'n 1962 model, met 'n 956cc tweeslag enjin.
Van Oktober 1956 tot Desember 1986, is 46750 van hierdie vaartuie gebou. Sien, dat selfs van hulle, hulle weg na SA gevind het, waar hulle gebruik is, waar slegte paaie was. Nog steeds, volgens Wikipedia. Dit was skynbaar een van die voertuie, wat Auto Union, nou in die Volkswagen stal, 'n belangrike rolspeler, in die motorbedryf, gemaak het. Vorsprung durch Technik.
29 Saterdag Okt 2016
hilux, moose test
Was dit nou nie ´n erge geskarrel, die afgelope paar dae, nie. Eintlik is dit nog nie verby nie, want danksy die internet, hardloop daardie video nou nog verder. Nog meer en meer en meer stroom die reaksie in. Dat mense glo in hulle bakkie, is baie duidelik en jy moet niks verkeerd van die man se bakkie sê nie, dan raak hy warm onder die kraag en verdedig hier en gooi wal daar.
Kom verskyn, op die internet, ´n video van ´n Sweedse firma, Teknikens Värid, oor die sogenaamde "moose test". ´n Simulasie, wat sou gebeur, indien iets skielik in die pad voor jou verskyn en jy hom moet vermy. ´n Baie bekende maak bakkie, slaag nie die toets nie. Vir sommige, is dit byna ´n persoonlike belediging. Hoe kan dit van my maak bakkie, gesê word. Ek het al vyf of tien of vyftig gehad en dit het nog nie met een gebeur nie. Daardie is net swak bestuurders, wat so iets oorkom. Ek het op ´n plaas groot geword, ék kan bestuur! As die pad mooi is, ry ek sommer maklik 140 – 160 km per uur. Belaglik! Die mense het net hulle mes in vir die maak, daarom word hierdie toets gedoen. Van hulle raak sommer persoonlik, plein ongeskik en vloekerig. Alles, afgesien van die feit, dat die vorige model, in 2007, ook nie die toets kon slaag nie. Na 9 jaar, dít?
Dan word ander modelle se swak ratkaste en en enjins, wat op twintig, dertig of hoeveel duisend, baie min kilomters, vervang moes word, bygesleep. Die gevolgtrekking kan gemaak word, dat baie, nie eers goed geluister en die video tot die einde gekyk het nie. Aannames word gemaak, bevestig en onbevestig. Daardie "Duitser" kan nie eers behoorlik Engels praat nie. Hoekom sal hy dan goed kan bestuur? As die bakkie, dan so sleg is en so baie rol, hoekom dagvaar die mense nie die firma nie? Weet hulle wat dit behels om so ´n magtige firma te dagvaar en hulle skuld te bewys. Die teenvraag kan natuurlik wees, as die bakkie onregverdig behandel is en die toets, nie behoorlik gedoen is nie, waarom dagvaar hulle nie die firma vir naamskending nie. Die klaers, is nie eers bewus daarvan, dat daardie bakkie se familieweergawe, wat op dieselfde onderstel gebou word, in die VSA verbied is nie, omdat hy so gevaarlik is nie. Koel tog af mense, dié gaan nie oor die betroubaarheid van die bakkie nie, slegs sy padhouvermoë, onder daardie toestand.
Intussen , is daar kommentare, van mense, wat alles bevestig. Met my en die een en daar, het dit wel gebeur. Hoekom het die voertuig die bynaam van die vlakvark, sebra gekry, dink jy? Hy is reg om enige plek in die stof te lê. ´n Ander, dit is ´n Rock en Roll, bakkie. As jy rock, dan rol hy. ´n Ander vra: Hoe kan mens so ´n voertuig koop en jou vrou en kinders aan daardie risiko blootstel. Nie dat dit ´n verwysing is, dat vrouens, swak bestuurders is nie. Net dat hulle dalk nie soveel ervaring het nie.
Die groot les, wat hierdie hele ontbloting, te leer is. Moenie enige kritiek, op ´n man se bakkie lewer nie, al is dit goeie raad, wat dalk sy lewe kan red.
03 Sondag Jul 2016
Fábrica Nacional de Motores, is die amptelike naam. Alfa Romeo enjin én sê hy, die enjin loop nog baie mooi. Onderdele? Ja, die is beskikbaar, nou nie orals nie, maar geen probleem om hulle in die hande te kry nie. Ongeveer 1941, het die Brasiliaanse regering gepoog om meer industrieë te vestig en was hierdie een van daardie projekte. Aanvanklik saam met Isotta Frachini, die Italiaanse vervaardiger, maar toe hulle finansiële probleme kry, moes ´n ander vennoot gesoek word en het Alfa Romeo, in die prentjie gekom. Die vervaardiging van vragmotors en motors, het tot in die vroëre 70´s geduur. Heelwat van hierdie vragmotors, is nog te siene, in Brasilië, van die motors, vervaardig volgens Alfa styl, het ek nog nie een gesien nie.
Ons daaglikse stap, neem ons gereeld, verby die huis, waar die blou Fnm geparkeer staan, soms is hy daar, soms, natuurlik op die pad en elders besig, om een of ander vrag te karwei. Die afgelope week, is die eienaar besig om skoon te maak. Geleentheid vir gesels en uitvra. Vriendelike man, Adelino Trianoski. Hoeveel kilometer, het die blou wa van jou geloop. Lag hy lekker, weet nie presies nie, maar baie meer as ´n miljoen myl. Loop hy nog goed, want ek sien jy kyk mooi na hom. Luister, en jy moet onthou dat dit koud is vanoggend. Druk die knop van die aansitter en dadelik, is hy daar. Die Alfa Romeo enjin, loop soos ´n goed geoliede motor, moet loop. Groot glilmlag. Wat karwei jy alles? Alles denkbaar: soja, mielies, koring, mandioka, hout. Dit is ´n 1976 model en ek het hom omtrent nuut gekoop in 1978. Een keer, het ek die enjin oorgedoen en hy is nog reg. Daardie 12 volt waaiertjie, teen die venster, is ook net reg vir daardie warm dae.
Trianoski, nou wat se van is dit. Pools en jy kan hoor, dat hy trots is op sy afkoms. Ek is nog suiwer Pools, my pa en ma, was Pole. Kan jy die taal nog praat, enkele woorde, maar praat, nie meer nie. Het jy nog kontak met van die familie in Pole? Ja, ons het nog, maar die kommunikasie is nie meer so maklik en gereeld nie. Moet altyd iemand kry om dit te vertaal en hulle raak nou skaars.
So, mens mag maar trots wees op jou afkoms. Wanneer ek die straat op stap, ry daar nog ´m Fnm verby, donkerder blou. Vaartuie, van ´n vergange era, wat nog baie nuttig is en met goeie versorging en onderhoud, hul kant bring.